PTTGC ตั้ง “นพดล ปิ่นสุภา” นั่งกรรมการ-RMC มีผลทันที
PTTGC แต่งตั้ง “นพดล ปิ่นสุภา” นั่งเก้าอี้กรรมการ และกรรมการบริหารความเสี่ยง (RMC) แทนนายดิษทัต ปันยารชุน มีผลตั้งแต่ 23 ม.ค.66
PTTGC แต่งตั้ง “นพดล ปิ่นสุภา” นั่งเก้าอี้กรรมการ และกรรมการบริหารความเสี่ยง (RMC) แทนนายดิษทัต ปันยารชุน มีผลตั้งแต่ 23 ม.ค.66
23 ม.ค. 2566

บริษัท พีทีที โกลบอล เคมิคอล จำกัด (มหาชน) หรือ PTTGC แจ้งผ่านตลาดหลักทรัพย์ ที่ประชุมคณะกรรมการบริษัทฯ ครั้งที่1/2566 เมื่อวันที่ 23 มกราคม 2566 ได้มีมติแต่งตั้ง นายนพดล ปิ่นสุภา ดำรงตำแหน่ง กรรมการ และกรรมการบริหารความเสี่ยง (RMC) แทน นายดิษทัต ปันยารชุน กรรมการที่ลาออกตามข้อเสนอของคณะกรรมการสรรหา และกำหนดค่าตอบแทน โดยให้มีผลตั้งแต่วันที่ 23 มกราคม 2566 เป็นต้นไป
สำหรับประสบการณ์การทำงานของ นายนพดล ปิ่นสุภา ในช่วงที่ผ่านมา
โดยในช่วงระหว่างปี 2553 – 2555 ผู้ช่วยกรรมการผู้จัดการใหญ่ ระบบท่อจัดจำหน่ายก๊าซธรรมชาติ บริษัท ปตท. จำกัด (มหาชน)
ต่อมาในระหว่างปี 2555 – 2557 ผู้ช่วยกรรมการผู้จัดการใหญ่ ก๊าซธรรมชาติสำหรับยานยนต์ บริษัท ปตท. จำกัด (มหาชน)
ถัดมาในระหว่างเดือนตุลาคม 2557 – กันยายน 2558 ผู้ช่วยกรรมการผู้จัดการใหญ่ ปตท. ปฏิบัติงาน Secondment ในตำแหน่งกรรมการผู้จัดการใหญ่ บริษัท โกลบอล เพาเวอร์ ซินเนอร์ยี่ จำกัด (มหาชน)
ส่วนในระหว่างปี 2557 – 2561 ประธานกรรมการ บริษัท ปตท.จำหน่ายก๊าซธรรมชาติ จำกัด ตุลาคม 2558 – มกราคม 2562 กรรมการ และกรรมการบริหารความเสี่ยง บริษัท ไทยออยล์ จำกัด (มหาชน)
สำหรับในระหว่างปี 2558 – 2559 ผู้ช่วยกรรมการผู้จัดการใหญ่ ปฏิบัติงาน รักษาการรองกรรมการผู้จัดการใหญ่ หน่วยธุรกิจก๊าซธรรมชาติ บริษัท ปตท. จำกัด (มหาชน)
ขณะที่ในระหว่างเดือนเมษายน 2559 – มกราคม 2562 รองกรรมการผู้จัดการใหญ่ หน่วยธุรกิจก๊าซธรรมชาติ บริษัท ปตท. จำกัด (มหาชน)
โดยตามด้วยระหว่างเดือนกุมภาพันธ์ 2562- พฤศจิกายน 2563 รองกรรมการผู้จัดการใหญ่ ปตท. ปฏิบัติงาน Secondment ในตำแหน่ง ประธานเจ้าหน้าที่บริหารและกรรมการผู้จัดการใหญ่ บริษัท ไออาร์พีซี จำกัด (มหาชน)
นอกจากนี้ในระหว่างวันที่ 1 ธันวาคม 2563- 30 กันยายน 2564 รองกรรมการผู้จัดการใหญ่นวัตกรรมและดิจิทัล ปตท.
ขณะที่ในระหว่างวันที่ 1 ตุลาคม 2564 – 30 กันยายน 2565 ประธานเจ้าหน้าที่ปฏิบัติการกลุ่มธุรกิจใหม่และโครงสร้างพื้นฐาน และในระหว่างวันที่ 1 ตุลาคม 2565 – ปัจจุบันประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย
อีกทั้งยังมีการดำรงตำแหน่งกรรมการในบริษัทจดทะเบียนในตลาดหลักทรัพย์แห่งประเทศไทย โดยนั่งตำแหน่ง กรรมการ บริษัท ไทยออยล์ จำกัด (มหาชน) และกรรมการ บริษัท โกลบอล เพาวเอร์ ซินเนอร์ยี่ จำกัด (มหาชน)
รวมถึงดำรงตำแหน่งกรรมการในบริษัทจำกัดและองค์กรอื่นๆ อย่างตำแหน่งกรรมการ บริษัท อรุณพลัส จำกัด